1997 г. министър-председателите на Китай и на Египет подписват меморандум за разбирателство, в който двете страни „се договарят да си сътрудничат в разработването на свободна икономическа зона в северната част на Суецкия залив чрез споделяне на китайския опит за създаване на специални икономически зони, чрез участие в модернизирането на свързаните със зоната проучвания и чрез насърчаване на съответния стопански сектор в Китай с цел осигуряване на участие в проектите, които ще бъдат реализирани в зоната“ (6).
 (37)
 След подписването на това споразумение Китай определя Tianjin Teda Investment Holding Co. Ltd. („Tianjin TEDA“) — държавно дружество на администрацията на община Tianjin, за изпълнението на тази задача от китайска страна. По-късно Tianjin TEDA, администрацията на Суецкия канал в Египет, Националната банка на Египет и четири египетски държавни предприятия създават египетско-китайско съвместно предприятие („ECJV“) с цел разработване и изграждане на икономическата зона. Китайската страна притежава 10 % от акциите на ECJV, а египетската страна — 90 %. През 1998 г. мухафаза Суец прехвърля съответната площ в икономическата зона в северозападната част на Суецкия залив на ECJV. В следващите няколко години обаче проектът не напредва особено много (7).
 (38)
 През 2002 г. един по-обширен район с площ 20 km2, в който се намира зоната SETC — икономическата зона в северозападната част на Суецкия залив, официално е обявен от ПЕ за специална икономическа зона („SEZone“) (8). При този статут на зоната SETC разпоредбите на египетския Закон No 83/2002 относно икономическите зони със специално предназначение („Закон 83/2002“) стават приложими и за нея.
 (39)
 През 2006 г. развитието на зоната получава нов тласък, когато Китай решава допълнително да насърчи китайските дружества да инвестират в чужбина чрез стратегията за глобално развитие („Go Global Policy“). В този контекст Министерството на търговията на Китай („MOFCOM“) предлага създаването на така наречените „задгранични зони за търговия и сътрудничество“ и зоната SETC става една от първите 18 официално одобрени зони (9). През 2006 г. на срещата на високо равнище в Пекин по време на Форума за сътрудничество между Китай и Африка председателят на КНР Ху Дзинтао обявява, че „през следващите три години на територията на африкански държави ще бъдат създадени три до пет задгранични зони за икономическо и търговско сътрудничество“. (10)
 (40)
 През 2007 г. MOFCOM организира търг за определяне на изпълнители за развитието на втората група официално одобрени задгранични зони за търговско и икономическо сътрудничество. Tianjin TEDA печели търга за зоната SETC. През октомври 2008 г. Tianjin TEDA учредява съвместно предприятие с Китайско-африканския фонд за развитие, за да основе China-Africa TEDA Investment Co. Ltd. („TEDA Китай — Африка“) като основен субект за китайски инвестиции в зоната за сътрудничество. TEDA Китай — Африка, се обединява с ECJV с цел учредяване на ново дружество, наречено Egypt TEDA Investment Co. („TEDA — Египет“), което да даде тласък на развитието на зоната SETC в Египет. В това ново дружество китайската страна притежава 80 % от акциите, а египетската страна (представлявана от ECJV) — 20 %. След официалното учредяване на дружеството през 2008 г. работата в зоната започва да се развива с бързи темпове. На 7 ноември